

**PROGRAM RADA SA FINANSIJSKIM PLANOM TURISTIČKE ORGANIZACIJE NIKŠIĆ ZA 2025. GODINU**

Nikšić, decembar 2024. godine

SADRŽAJ

[1 UVOD 1](#_Toc184714785)

[2 OPŠTE INFORMACIJE O TURISTIČKOJ ORGANIZACIJI NIKŠIĆ 2](#_Toc184714786)

[2.1 Osnivanje 2](#_Toc184714787)

[2.2 Djelatnost 2](#_Toc184714788)

[2.3 Organi organizacije 3](#_Toc184714789)

[2.4 Prihodi 4](#_Toc184714790)

[2.5 Zaposleni 4](#_Toc184714791)

[3 DIVERZIFIKACIJA I OBOGAĆIVANJE TURISTIČKE PONUDE I UNAPREĐENJE KVALITETA TURISTIČKOG PROIZVODA NA PRINCIPIMA ODRŽIVOG RAZVOJA 5](#_Toc184714792)

[3.1 VIA FERATA 5](#_Toc184714793)

[3.2 Poboljšanje turističke signalizacija 5](#_Toc184714794)

[3.3 Izrada baze podataka 6](#_Toc184714795)

[3.4 Poboljšanje uslova za boravak u zaštićenim područjima 6](#_Toc184714796)

[3.5 Podsticajne akcije za razvoj ruralnog turizma 6](#_Toc184714797)

[3.6 Manifestacije 7](#_Toc184714798)

[4 POZICIONIRANJE CRNE GORE NA TRŽIŠTU I PRIVLAČENJE TURISTA SA VEĆOM KUPOVNOM MOĆI KROZ RAZNOVRSNOST TURISTIČKIH ISKUSTAVA U DESTINACIJI 15](#_Toc184714799)

[4.1 Informativno - promotivne aktivnosti 15](#_Toc184714800)

[4.2 Veb portal 15](#_Toc184714801)

[4.3 Promotivne aktivnosti na društvenim mrežama 15](#_Toc184714802)

[4.4 Sajmovi i prezentacije 16](#_Toc184714803)

[4.5 Promo dan u Budvi 16](#_Toc184714804)

[4.6 Promotivno - edukativna tura za vodiče i turoperatore 17](#_Toc184714805)

[4.7 Propagandni material 17](#_Toc184714806)

[4.8 Turistički info punkt 18](#_Toc184714807)

[4.9 Digital business card system 18](#_Toc184714808)

[4.10 Izrada projekata 18](#_Toc184714809)

[4.11 Saradnja sa medijima 19](#_Toc184714810)

[5 JAČANJE КAPACITETA I EFIKASNO UPRAVLJANJE DESTINACIJOM 20](#_Toc184714811)

[5.1 Monitoring 20](#_Toc184714812)

[5.2 Edukacija 24](#_Toc184714813)

[5.3 Saradnja 24](#_Toc184714814)

[6 SUZBIJANJE SIVE EKONOMIJE 26](#_Toc184714815)

[6.1 Aktivnosti usmjerene na smanjenje sive ekonomije 26](#_Toc184714816)

[7 FINANSIJSKI PLAN TO NIKŠIĆ ZA 2025. GODINU 27](#_Toc184714817)

[7.1 Prihodi 27](#_Toc184714818)

[7.2 Rashodi 28](#_Toc184714819)

# UVOD

Turistička organizacija Nikšić je plan i program rada za 2025. godinu uskladila sa smjernicama za izradu programa rada i finansijskog plana dobijenih od Nacionalne turističke organizacije, Zakonom o turističkim organizacijama, Odlukom o osnivanju Turističke organizacije i Statutom Turističke organizacije Nikšić.

Neke od osnovnih aktivnosti Turističke organizacije Nikšić za tekuću godinu biće rad na razvoju, diverzifikaciji i unapređenju turističkog proizvoda, intenzivan rad na stvaranju uslova i edukaciji u cilju razvoja ruralnog turizma, podsticanje turističkog prometa kroz saradnju sa nadležnim institucijama i turističkom privredom, promociji turističke ponude na nacionalnom i regionalnom tržištu, edukaciji zaposlenih, organizaciji tradicionalnih manifestacija (samostalno i u partnerstvu), kreiranju i organizaciji novih manifestacija, saradnji sa partnerima iz turističke privrede, Nacionalnom turističkom organizacijom, Ministarstvom ekonomskog razvoja, Ministarstvom poljoprivrede, lokalnom samoupravom, nevladinim sektorom. Po pitanju suzbijanja sive ekonomije nastaviće se saradnja sa inspekcijskim službama u cilju povećanja turističkog prometa i promocije registrovanih subjekata.

# OPŠTE INFORMACIJE O TURISTIČKOJ ORGANIZACIJI NIKŠIĆ

U ovom dijelu daće se opšte informacije o Turističkoj organizaciji Nikšić koje se tiču njenog osnivanja, djelatnosti, organa organizacije, prihoda koje organizacija ostvaruje i zaposlenim.

## Osnivanje

Turistička organizacija Nikšić je osnovana na оsnovu člana 7 Zakona o turističkim organizacijama i člana 13 stav 1 tačka 1 i Odluke o osnivanju Turističke organizacije Nikšić 2005. godine. Ima status pravnog lica, sa pravima i obavezama utvrđenim Zakonom, Odlukom i Statutom.

## Djelatnost

Zadaci (djelatnosti) lokalne turističke organizacije su:

* unaprjeđenje i promocija izvornih vrijednosti područja opštine za koju je osnovana;
* prikupljanje i ažuriranje podataka o turističkoj ponudi opštine i njihovo objavljivanje na svojoj internet stranici;
* učešće u realizaciji projekata za razvoj i diverzifikaciju turističke ponude;
* stvaranje uslova za aktiviranje turističkih resursa na teritoriji opštine;
* saradnja sa pravnim licima, fizičkim licima, udruženjima i nevladinim organizacijama koje za predmet poslovanja imaju turističku i ugostiteljsku ili njoj komplementarnu djelatnost u cilju dogovaranja, utvrđivanja i sprovođenja politike razvoja turizma i poboljšanja uslova boravka turista na teritoriji opštine;
* izrada turističko-propagandnog i drugog informativnog materijala;
* podsticanje, koordiniranje i organizovanje kulturnih, umjetničkih, zabavnih, privrednih, sportskih i drugih manifestacija, koje doprinose obogaćivanju turističke ponude;
* pružanje informacija gostima o raspoloživim smještajnim kapacitetima u primarnim i komplementarnim ugostiteljskim objektima, ugostiteljskim objektima za pružanje usluge pripremanja i usluživanja hrane i pića i kapacitetima privatnog smještaja, kulturnim manifestacijama, događajima i drugim servisnim informacijama o turističkim uslugama na teritoriji opštine;
* pružanje informacija o radnom vremenu zdravstvenih ustanova, banaka, pošte, trgovine i drugih informacija potrebnih za boravak turista;
* posredovanje i pružanje pomoći prilikom rezervacije i davanje informacija o smještajnim kapacitetima ako u turističkom mjestu za koje je osnovana turistička organizacija ne postoji registrovana turistička agencija;
* stavljanje prijave i odjave boravka u skladu sa zakonom;
* podsticanje aktiviranja područja opštine koja nijesu ili su nedovoljno uključena u turistički promet;
* podsticanje i organizovanje akcija usmjerenih na zaštitu i očuvanje turističkog prostora, životne sredine i kulturnog nasljeđa;
* realizovanje programa aktivnosti boravka studijskih grupa i novinara na teritoriji svog djelovanja;
* vođenje evidencije u cilju kontrole izdavanja i korišćenja smještajnih jedinica u vikend stanovima, u saradnji sa organima lokalne uprave i sačinjavanje izvještaja koji najmanje dvomjesečno dostavlja Ministarstvu;
* organizovanje turističko-informativnih biroa u turističkim mjestima, za koje ocijeni potrebu;
* prikupljanje i obrada podataka (dnevna, nedjeljna i mjesečna) o turističkom prometu (broj turista i broj noćenja) i njegovoj strukturi na području opštine, kao i izrada mjesečnog izvještaja o turističkom prometu (broj turista i broj noćenja) za potrebe nadležnog organa za poslove statistike i Nacionalne turističke organizacije;
* vođenje evidencije o naplati boravišne takse, izletničke, turističke takse i članskog doprinosa;
* procjena neobuhvaćenog turističkog prometa na nivou opštine;
* saradnja sa organima opštine u cilju donošenja i sprovođenja lokalnih mjera za poboljšanje uslova boravka turista na teritoriji opštine;
* saradnja sa lokalnim udruženjima i nevladinim organizacijama iz oblasti turizma i ugostiteljstva i njima komplementarnim djelatnostima;
* saradnja sa drugim lokalnim turističkim organizacijama u Crnoj Gori;
* sprovođenje anketa i drugih istraživanja u cilju utvrđivanja ocjene kvaliteta turističkog proizvoda na teritoriji opštine;
* izrada izvještaja i informacija za potrebe Nacionalne turističke organizacije;
* dostavljanje godišnjeg plana za unaprjeđenje i razvoj turizma na uvid i odobrenje Nacionalnoj turističkoj organizaciji;
* obavljanje i drugih poslova u cilju promocije turističkog proizvoda na teritoriji opštine;
* saradnja sa istim ili sličnim organizacijama van Crne Gore.

## Organi organizacije

Organi organizacije su:

1. Skupština - predsjednik i 14 članova;
2. Izvršni odbor - predsjednik i 4 člana, koje bira skupština Organizacije;
3. Nadzorni odbor - predsjednik i 2 člana;
4. Predsjednik.

Mandat organa organizacije traje 4 godine.

## Prihodi

Organizacija ostvaruje prihode iz sljedećih izvora:

* Sredstava budžeta Opštine;
* Članskog doprinosa, u skladu sa posebnim zakonom;
* Boravišne takse, u skladu sa posebnim zakonom;
* Projekata i sponzorstava;
* Kredita i iz drugih izvora u skladu sa Zakonom.

## Zaposleni

U Turističkoj organizaciji Nikšić zaposleno je 12 radnika na neodređeno vrijeme, dok se direktor bira na period od 4 godine.

# DIVERZIFIKACIJA I OBOGAĆIVANJE TURISTIČKE PONUDE I UNAPREĐENJE KVALITETA TURISTIČKOG PROIZVODA NA PRINCIPIMA ODRŽIVOG RAZVOJA

Turistička organizacija Nikšić kontinuirano radi na unapređenju i diverzifikaciji turističkog proizvoda organizujući sa partnerima veliki broj aktivnosti u gradu i okolini, sa ciljem promocije i valorizacije potencijala.

Aktivnosti:

## Via ferata

VIA FERATA projekat kojim je TO Nikšić konkurisla na Javni poziv za dobijanje podrške za projekte iz oblasti turizma za 2024. godinu, Mjera III – razvoj održivih turističkih proizvoda i usluga koji obogaćuju turističku ponudu u kulturnom, sportsko rekreativnom i avanturističkom turizmu I dobila sredstva u iznosu od 9.000,00 eur doprinijeće diverzifikaciji i obogaćenju turističkog proizvoda na Slanom jezeru. Ferata će biti postavljena na brdu Orlina na obali jezera. Popularnost ove vrste ponude za adrenalin i aktivnim odmorom sve je veća, postoji ciljna grupa turista koji obilaze već postavljene ferate u zemljama regiona i Evrope. S obzirom da je Slano jezero poznato kao prelijep prostor na kojem borave turisti ( posebno strani ) tokom čitavog ljeta, da je na njemu moguće baviti se različitim vrstama aktivnosti i uživati u prirodnom okruženju i čistoj vodi jezera, sa postavljanjem ferate turistička ponuda na jezeru biće obogaćena diverzifikovana.

## Poboljšanje turističke signalizacija

TO Nikšić će u saradnja sa lokalnom samoupravom, NTO i Ministarstvom turizma raditi u cilju poboljšanja saobraćajne signalizacije (postavljanje nove i rekonstrukcija postojeće) do turističkih lokaliteta, poboljšanje infrastrukture na lokalitetima ( postavljanje info tabli, opremanje klupama i mobilijarom za odmor).

Rok: kontinuirano; finansiranje – LTO, Opština Nikšić, donacije ; indikator – postavljena turistička signalizacija na ulazima u grad, postavljene 2 info table i 2 klupe.

## Izrada baze podataka

TO Nikšić ima u planu izradu nove baze podataka, o do sada markiranim pješačkim, biciklističkim i drugim stazama na teritoriji opštine koje je neophodno, po prioritetima, sanirati i obnoviti, kao i markirati nove staze. U toku 2024. godine markirana je pješačka staza na Uzdomiru, a u prvoj polovini 2025. u planu je adaptacija i markiranje staze na Toviću, kao i pješačko – biciklističke staze na Lukavici.

Rok: kontinuirano; finansiranje – LTO, projekti, donacije, indikator – markirane 2 nove staze.

## Poboljšanje uslova za boravak u zaštićenim područjima

TO Nikšić će sa partnerima raditi na organizaciji akcija na očuvanju i poboljšanju uslova za obilazak u zaštićenim područjima: posebni prirodni predio Trebjesa, Botanička bašta (arboretum) na Grahovu, estavela Gornjepoljski vir ( spomenik prirode )

rok: kontinuirano; finansiranje – LTO, Opština Nikšić, donacije, grantovi, indikator – urađen info flajer o zaštićenim područjima u tiražu od 500 komada.

## Podsticajne akcije za razvoj ruralnog turizma

TO Nikšić će nastaviti da radi na razvoju ruralnog turizma na teritoriji naše opštine. Smatrajući ovaj oblik turizma strateški najznačajnijim kada je naša opština u pitanju, kao i u protekle dvije godine, radićemo na edukaciji identifikovanih domaćina u razvijenim seoskim zajednicama, koji imaju preduslov za pokretanje i pružanje usluga u seoskim domaćinstvima. Takođe, za 2025. godinu planirane su edukativne radionice sa predstavnicima već postojećih seoskih domaćinstava, i to iz oblasti marketinga, digitalnog marketinga, ostalih kanala prodaje i plasiranja proizvoda na tržište.

U saradnji sa lokalnom samoupravom, radićemo na poboljšanju turističke i saobraćajne signalizacije do seoskih domaćinstava, što će uz ranije realizovane projekte kao što su brošure “Vodič kroz seoska domaćinstva” i “Domaće iz Nikšića” kao i mobilnu aplikaciju “Seoska domaćinstva” ove lokacije učiniti još vidljivijim i lakše dostupnim gostima.

Kroz akciju podsticanja razvoja ruralnog turizma, nastavićemo saradnju sa producentskom kućom Life and Holiday, koja je u toku 2024. godine uradila promotivne spotove za 4 seoska domaćinstva sa teritorije naše opštine, a plan je da u toku 2025. isti projekat realizujemo i sa ostalim seoskim domaćinstvima iz Nikšića.

Rok: kontinuirano; finansiranje – LTO, Alter Modus; indikator – registarcija najmanje 5 seoskih domaćinstva.

##  Manifestacije

Neophodno je istaći važnost i značaj koji imaju manifestacije kada je razvoj turizma našeg grada u pitanju, jer one su značajan faktor opredeljenja turista za posjetu destinaciji i imaju podsticajne i konkretne efekte na privredu i kulturu. Takozvana „event“ industrija koja uključuje festivale, izložbe, sportske, kulturne i razne druge manifestacije se brzo razvija i postaje sve složenija i uticajnija na turizam, generalno. Manifestacije imaju veliki uticaj na destinaciju u kojoj se održavaju i predstavljaju jedan od najboljih načina za njenu promociju.

Turistička organizacija Nikšić će i ove, kao i proteklih godina, organizovati niz manjih manifestacija u cilju promocije tradicije i autentičnosti, ali i uzeti učešće u organizaciji tradicionalnih i manifestacija, kako u organizacionom tako i u finansijskom smislu, u skladu sa svojim mogućnostima. Radiće se na podsticanju, koordiniranju i organizovanju kulturnih, umjetničkih, zabavnih, privrednih, sportskih i drugih događaja i manifestacija, koje doprinose unapređenju turističke ponude Nikšića.

* **Nikšić , gdje ljubav počinje“**

U susret 14. februaru Turistička organizacija Nikšić organizovaće aktivnost "Nikšić, gdje ljubav počinje". U okviru foto konkursa naši sugrađani će biti u prilici da šalju fotografije koje su nastale na nekom turističkom lokalitetu našeg grada. Od prispjelih fotografija na mail turističke organizacije, facebook i instagram stranicu visitniksic, tročlani žiri odabraće najbolje, za koje će biti obezbijeđene vrijedne nagrade. Takođe, 14.03. u jednom od nikšićkih hotela, koji će biti dekorisan u skladu sa praznikom, sa prostorom za fotografisanje, naši sugrađani će biti u prilici da uz fotografisanje od strane profesionalnog fotografa popunjavanjem nagradnog kupona osvoje simbolične nagrade.

Rok: februar; finansiranje – LTO; indikator – 100 posjetilaca.

* **Karavan Mimoze u Nikšiću**

Nakon više od 20 godina, u februaru 2023. miris mimoze se vratio u Nikšić. Tradicionalna manifestacija koju obilježava opština Herceg Novi i sa kojom obilazi čitav region desiće se i ove godine u Nišiću. Karneval, sa mažoretkama i Gradskom muzikom kreće sa skvera i završava se kod hotela Onogošt.

Rok: februar, finasiranje – TO Nikšić, TO Herceg Novi; indikatori – 2000 posjetilaca

* **Svjetski dan turističkih vodiča**

Turistička organizacija Nikšić će i ove godine 21. februara, tradicionalno obilježiti “Svjetski dan turističkih vodiča”. Smatrajući ovaj poziv izuzetno značajnim i odgovornim, naša želja i dužnost je da toga dana skrenemo pažnju na značaj ove djelatnosti i činjenicu da je turistički vodič direktni, a u velikom broju slučajeva i jedini predstavnik destinacije u koju posjetioci dolaze. Takođe TO Nikšić planira da preduzme niz koraka kako bi nastavila i ojačala saradnju sa turističkim vodičima iz našeg grada.

Rok: februar; finansiranje – LTO, sponzori; indikator – 70 učesnika

* **"Ženi s ljubavlju"**

Turistička organizacija Nikšić će povodom 8. marta, organizovati događaj "Ženi s ljubavlju". U cilju podrške ženskom preduzetništvu Opština Nikšić i LTO Nikšić će preduzetnicama koje se bave izradom suvenira, umjetnina, ručnih radova ustupiti na korišćenje 18 kućica koje će biti postavljene na gradskom trgu u periodu od 01. do 10.03. TO Nikšić će upriličiti i humanitarni događaj, gdje će na osnovu podataka dobijenih od Centra za socijalni rad nagraditi prigodnim poklonima 10 samohranih majki.

Rok: mart; finansiranje – LTO, Opština Nikšić, sponzori; indikator – 12 preduzetnica, najmanje 200 posjetilaca (kupaca).

* **Vaskršnji bazar – “od Uskrsa do Vaskrsa”**

TO Nikšić će na trgu Slobode organizovati Vaskršnji bazar, pod nazivom “Od Uskrsa do Vaskrsa”. Bazar će trajati od katoličkog Uskrsa do pravoslavnog Vaskrsa, a na njemu će učešće uzeti domaći proizvođači, sa akcentom na promociju domaćih proizvoda

Rok: april; Finansiranje – LTO, MFI Alter Modus; indikatori – 30 izlagača, najmanje 1000 posjetilaca

* **Ostroški polumaraton – “Trka za dušu”**

Savremeni razvoj turizma, podrazumjeva razvoj njegovih posebnih oblika, a sportski turizam to svakako jeste. Ostroški polumaraton je samo jedna u nizu sportskih manifestacija koja Nikšiću pruža mogućnost da se na kvalitetan način promoviše kao destinacija sa dobrim uslovima za razvoj sportskog turizma. Ovogodišnji polumaraton biće održan 13.04. Bitno je napomenuti da vlada veliko interesovanje takmičara iz gotovo svih zemalja regiona, i da je do sada prijavljeno preko 300 učesnika. Ova smotra će po mnogo čemu biti posebna, prije svega po broju učesnika, a kao što je već poznato od 2024. godine Ostrški polumaraton je dio kalendara Svjetske atletske federacije (AIMS), i održava se kao zvanično prvenstvo Balkana u polumaratonu.

Rok: maj, finansiranje – Opština Nikšić, Savjet za sport Nikšića, LTO; indikatori – 800 učesnika

* **Prvomajski uranak**

Planinarski klub „Montenegro tim“ iz Nikšića u maju svake godine organizuje manifestaciju „Prvomajski uranak“ kada se okupljaju svi planinari i ljubitelji prirode i učestvuju u usponu na planinu Vojnik. Ova manifestacija ima i ekološku stranu tako što će svi učesnici dati doprinos u čišćenju tog prelijepog lokaliteta i skrenuti pažnju javnosti da se ljepše odnosimo prema prirodnim bogatstvima koja imamo u svom gradu. Planirano je i pripremanje ručka za sve učesnike manifestacije u toku koga će biti organizovano druženje i uživanje u prirodnim ljepotama.

Rok: maj; finansiranje – LTO, PК Montenegro tim; indikator – najmanje 50 posjetilaca.

* **Dani Sv. Vasilija**

Кada govorimo o vjerskom turizmu, izuzetno je važno napomenuti da je vjera jedan od najstarijih motiva putovanja. Tako motivisana putovanja su našla mjesto u složenom mehanizmu turističkih migracija, kao selektivni oblik turizma. Vjerski turizam predstavlja potragu pojedinca za svetim mjestima, koja svojom kulturom i istorijom pojačavaju njegovo duhovno iskustvo. Turistička organizacija Nikšić će se od ove godine uključiti u organizaciju manifestacije „Dani Svetog Vasilija“ koju organizuje Crkvena Opština Nikšić. Plan je staviti akcenat na važnost koju vjerski turizam ima na globalnom nivou, kao i na potencijalima Nikšića kada je ovaj oblik turizma u pitanju, a sve u susret centralnoj ceremoniji, odnosno tradicionalnoj Litiji koja se održava 12. maja i koja okuplja veliki broj posjetilaca ne samo iz Crne Gore već iz čitavog regiona. Takođe, Turistička organizacija Nikšić i Opština Nikšić će biti partneri u organizaciji zabavnog programa za sve naše sugrađane, na Trgu slobode će u toku Dana Sv. Vasilija, biti organizovan veliki concert neke od regionalno poznatih zvijezda.

Rok: maj; finansiranje – MPC, Opština Nikšić, LTO; indikator – tri hiljade posjetilaca

* **Dani Кalopera**

Manifestacija koja je tradicijom vezana za Vučje, biće i ove godine organizovana u „Turističkom kompleksu Vučje“. Cilj manifestacije koja nosi ime po cvijetu karakterističnom za ove predijele, je okupljanje što većeg broja posjetilaca i druženje u prirodi. Za sve učesnike biće obezbijeđen ručak i osvježenje a komisija će nagraditi one koji naprave najljepše bukete.

Rok: maj, finansiranje – LTO, “Turistički kompleks Vučje”; indikatori – 200 posjetilaca

* **Naša rijeka Zeta**

Manifestacija koja je sa velikim uspjehom po prvi put organizovana 05.06. 2022. Godine, a koja je privukla pažnju posjetilaca iz cijele Crne Gore. Ovom manifestacijom napravljen je ogroman iskorak kada je u pitanju saradnja lokalnih TO, saradnja lokalnih samouprava Nikšića i Danilovgrada, ali i kada je u pitanju sama organizacija događaja i broj posjetilaca, za očekivati je da sledeće godine ovaj događaj preraste u pravi festival dobre zabave, ali i promocije domaćih proizvoda, kulture i tradicije ovog kraja. Organizatori su NVO „Visit Danilovgrad“ i TO Nikšić, a uz podršku Opština Nikšić i Danilovgrad. Manifestacija će biti dvodnevnog karaktera, a biće realizovana na Tunjevu. Cilj ovog događaja je promocija rijeke Zete i adrenalinskih sportova, ali i promocija gastronomske ponude kao i kulture i tradicije ovog kraja.

Rok: jun; finansiranje – LTO, „Visit Danilovgrad“ ,opštine Nikšić i Danilovgrad , indikatori – najmanje 1000 posjetilaca.

* **Beach Volley, Кrupac 2025.**

Ova manifestacija je sa velikim uspjehom po prvi put održana na Кrupcu 18. juna 2022. Organizatori su bili OК Sutjeska i TO Nikšić. Zbog ogromnog interesovanja ekipa iz gotovo čitavog regiona u junu 2022. 2023. i 2024. godine manifestacija je organizovana dva dana za redom, što je planirano i za jun 2025. godine. Efekti organizacije ovog događaja su višestruki, osim promocije Nikšića kao destinacije koja ima velike mogućnosti za razvoj sportskog turizma, afirmacije odbojke na pijesku, imamo mogućnost za promociju Krupačkog jezera kao našeg najvećeg i najpoznatijeg kupališta i izletišta.

Rok: jun; finansiranje – LTO, OК Sutjeska; indikatori – 100 učesnika.

* **Trebjesa open**

Teniski turnir koji se sa uspjehom održava u našem gradu već duži niz godina, tačnije na teniskim terenima pod Trebjesom, biće organizovan i ove godine u junu mjesecu. Turistička organizacija Nikšić je tri godine za redom podržala ovu manifestaciju u cilju podsticaja razvoja sportskog turizma u našoj opštini, a to će biti slučaj i ove godine.

* **Jeep Rally Montenegrotrophy**

Jepp Rally će i ove godine biti tradicionalno održan prvog vikenda u julu. Manifestacija okuplja veliki broj učesnika iz čitavog regiona. Ljubitelji prirode i avanturističke vožnje već 20 godina kreću u svoju avanturu iz Nikšića, a Turistička organizacija Nikšić će i ove godine uzeti učešće u organizaciji ovog događaja.

Rok:jul finansiranje – LTO, NVO „Jepp Rally Montenegro“, Opština Nikšić ; indikatori – najmanje 150 učesnika.

* **Ajmo na Krupac**

Ajmo na Krupac je kampanja koju će TO Nikšić svakog ljeta u julu mjesecu realizovati i to sa ciljem promocije našeg najvećeg kupališta. Cilj nam je da ovakvim i sličnim kampanjama prikažemo sve mogućnosti koje pruža Krupačko jezero, osim kupanja, tu su i aktivnosti poput vožnje kajaka, sap daski, zatim odbojka na pijesku, program za djecu i kao i nastupi lokalnih bendova.

Rok: Jul, finasiranje –TO Nikšić; indikatori – najmane 1000 posjetilaca

* **Dani Romanovih u Nikšiću**

Cilj manifestacije koju organizuju Turistička organizacija Nikšić i NVO Pandurica je stavljanje akcenta na značaj i doprinos koji je porodica Romanov dala savremenom razvoju naše opštine i valorizacija Carevog mosta. Manifestacija će se ove godine održati od 17. do 20. jula uz bogat i raznovrstan kulturni i zabavni program, književne večeri, promocije. TO Nikšić sa posebnom pažnjom najavljije koncert grupe “Partibrejkers” na Carevom mostu 19. jula.

Rok: Jul; finansiranje – LTO, Opština Nikšić, NVO „Pandurica“; indikatori – najmanje 2000 posjetilaca

* **Ljetnja škola srpskog jezika**

Matica srpska - Društvo članova u Crnoj Gori je 2022. godine po prvi put sa velikim uspjehom organizovala „Ljetnju školu srpskog jezika“ u Nikšiću. Više od 40 polaznika iz Holandije, Francuske, Njamačke, Italije, Grčke, Rusije, Poljske, Ukrajine, SAD, Кolumbije, Velike Britanije i Australije imali su priliku, ne samo da uče naš jezik, već i da upoznaju našu kulturu, tradiciju, način života, muziku, kinematografiju itd. Turistička organizacija Nikšić će i ove, kao i protekle dvije, dati značajan doprinos realizaciji ovog događaja, uz organizovanje izleta za sve učesnike kako bi bolje upoznali Nikšić i Crnu Goru.

Rok: jul; finansiranje – LTO, Opština Nikšić, Matica srpska, Indikatori – minimum 50 učesnika.

* **Dani Lukavice**

Lukavica zauzima sjeveroistočni dio opštine Nikšić. Prostor je izuzetne prirodne ljepote sa 365 izvora, velikim bogatstvom flore i faune i izuzetnim pejzažnim vrijednostima, što je doprinijelo da se ovaj predio svrsta u važna biljna staništa Evrope. Na visoravni i planinama koje je okružuju markirane su pješačke i planinarske staze. Nacionalna biciklistička TT4 staza, koja dijelom zahvata ovo područja doprinijela je da se prostor valorizuje, jer ga sve više posjećuju ljubitelji prirode i adrenalinskih sportova. Ljepotu prostora upotpunjuju tradicionalni katuni, koji ožive tokom ljeta, a u seoskim domaćinstvima se proizvodi organska hrana. Lukavica sa Malim i Velikim Žurimom i Кapetanovim jezerom, čini predio nestvarne prirodne ljepote.

Turistička organizacija Nikšić će u toku sledeće godine uložiti velike napore u svrhu turističke valorizacije ovog kraja. Planirano je da u saradnji sa NVO „Župa u srcu“ i Etno kućom „Moj san“ organizujemo manifestaciju Dani Lukavice, koja bi okupila veliki broj ljubitelja prirode, uz bogat kulturno – umjetnički program, aktivnosti usko vezane sa tradicijom i kulturom ovoga kraja, kao i obilazak Ivanbegove Ruže i Кapetanovog jezera.

Rok: avgust, finansiranje – Opština Nikšić, LTO NК, NVO, sponzori, indikator – minimum 500 posjetilaca

* **Festivali**

Jedan od najznačajnih aspekata tematske podvrste kulturnog turizma su festivali, pokreću ogroman broj ljudi i izuzetno su važni za turističku promociju grada. Festivali moraju biti bitan alat u promovisanju turističke ponude Nikšića. A kroz festivale, naročito muzičke, primjećuje se značajan ekonomski, ali i socio-kulturni uticaj na destinaciju, odnosno lokalno stanovništvo iste. Turistička organizacija Nikšić će ove godine uzeti veće učešće u organizaciji ovih manifestacija, jer smatramo da su festivali koji se održavaju u našem gradu „**Lake fest“, “Bedem fest”„ Fort Blues Rock Fest“ na Bedemu i „Festival Кorzo“, koji su sada već prepoznati i na međunarodnom trižištu,** ali i **„Guitar fest“, „Autor na Кorzou“, „Međunarodni festival glumca“, Jesenji sajam knjiga „Anderva book“** idealna prilika da našu opštinu predstavimo na način na koji on to zaslužuje, kao i da je što bolje pozicioniramo na domaćem i međunarodnom tržištu.

Rok: 3. i 4. kvartal; finansiranje, LTO NК, Opština Nikšić; indikator – minimum 15000 posjetilaca

* **Septembarski dani**

Septembar je u Nikšiću tradicionalno izuzetno dinamičan kada je u pitanju kulturni, zabavni, sportski i program za djecu. Opština Nikšić je 2024. bila organizator preko 100 događaja u okviru septembarskih dana, a značajan doprinos i podršku u organizaciji dala je Turistička organizacija Nikšić. Manifestacije koje će biti organizovane i 2025. godine a u čijoj organizaciji će učestvovati i TO Nikšić: Izložba oldtimer automobila na Trgu slobode, Septembarski bazar domaćih proizvoda, Ulična trka, jesenji Jeep Rally, Svjetski dan turizma, jesenji sajam knjiga “Anderva book”, Koncert na Trgu slobode povodom dana opštine, Čorbijada.

* **Novogodišnji bazar**

Opština Nikšić, tradicionalno svake godine na Trgu slobode organizuje “Novogodišnji bazar”. Kućice na trugu dodijeljuju se ugostiteljima i lokalnim proizvođačima suvenira, a Turistička organizacija Nikšić će i ove godine dati značajan doprinos organizaciji raznovrsnog programa, nastupima lokalnih bendova, i programa za dijecu.

* **Novogodišnja čarolija u izlogu**

Turistička organizacija Nikšić će povodom novogodišnjih praznika organizovati akciju za izbor najljepšeg novogodišnjeg izloga pod nazivom “Novogodišnja čarolija u izlogu“. Akcija će imati za cilj motivisanje vlasnika poslovnih objekata da iskažu svoju maštu i kreativnost, kako bi doprinijeli prazničnom raspoloženju u našem gradu.

Ova manifestacija uspostavljena u 2020. godini, privukla je veliki broj učesnika, stoga je namjeravamo dalje razvijati.

Rok: decembar, finansiranje – LTO, indikator 60 učesnika.

* **Novogodišnji sajam lokalnih proizvoda**

Novogodišnji sajam lokalnih proizvoda organizovaće se dvanaesti put, a Turistička organizacija Nikšić je od 2019. uključena u organizaciju ovog događaja. Cilj sajma je promocija poljoprivrednih proizvođača, proizvođača rukotvorina, umjetnina i suvenira. Sajam doprinosi boljoj promociji grada i valorizaciji svega onoga što bi mogli biti važni koraci u razvoju ruralnog turizma na teritoriji naše opštine.

Rok: decembar, finansiranje – Opština Nikšić, Ministarstvo poljoprivrede, NTO, LTO, indikator – 250 učesnika, 3000 posjetilaca.

# POZICIONIRANJE CRNE GORE NA TRŽIŠTU I PRIVLAČENJE TURISTA SA VEĆOM KUPOVNOM MOĆI KROZ RAZNOVRSNOST TURISTIČKIH ISKUSTAVA U DESTINACIJI

## Informativno - promotivne aktivnosti

Кada su u pitanju informativno - promotivne aktivnosti radiće se na saradnji sa svim subjektima na teritoriji naše opštine u cilju što bolje promocije turističke ponude, kao i na prikupljanju podataka i informacija o kompletnoj turističkoj ponudi.

Turistička organizacija će pružati servisne informacije svim zainteresovanim subjektima, kada su u pitanju smještajni kapaciteti, cijene, gastronomska ponuda, saobraćaj, kulturna dešavanja, sportske i druge manifestacije.

Sve aktivnosti će biti adekvatno medijski propraćene, pa će tako javnost biti tačno i blagovremeno obaviještena o aktivnostima i poslovanju Turističke organizacije Nikšić.

## Veb portal

Svjesni činjenice da u današnje vrijeme internet predstavlja glavno sredstvo informisanja turista, jedan od osnovnih zadataka turističke organizacije u proteklom periodu je bio redizajn veb portala. Naime, u proteklom periodu su uložena značajna finansijska sredstva kada je u pitanju izgled i sadržaj sajta Turističke organizacije, u toku je poslednja faza redizajna našeg veb portala, koji će biti urađen i standardizovan po ugledu na sajt Nacionalne turističke organizacije Crne Gore, i biće dostupan od januara 2025. godine Turistička organizacija Nikšić je za kratko vrijeme uspijela da oformi bazu foto i video materijala koji će biti dio novog sajta.

Rok: I kvartal, finansiranje – LTO NК, indikator 30000 posjeta.

## Promotivne aktivnosti na društvenim mrežama

Ne manje bitna od veb portala je promocija na društvenim mrežama. Кada je u pitanju ovaj oblik promocije Turističku organizaciju Nikšić, na društvenoj mreži facebook prati preko 8000, dok je na instagramu to cifra od oko 7300 pratilaca. U narednom periodu radićemo na osvježavanju ovih stranica, a to podrazumijeva cjelogodišnje promotivne aktivnosti.Turistička organizacija Nikšić svakodnevno izvještava javnost o svojim aktivnostima putem društvenih mreža, ali i video i foto materijalom na kvalitetan način promoviše turističke potencijale naše opštine.

Rok: kontinuirano, finansiranje – LTO NК, indikator 8000 pratilaca.

## Sajmovi i prezentacije

Sajmovi, uz online promociju, predstavljaju jedan od najznačajnijih oblika oglašavanja. Turistička organizacija Nikšić tradicionalno uzima učešće na Međunarodnom sajmu turizma u Beogradu, što je u planu i za ovu godinu u periodu od 20.02. do 23.02. 2024. godine. Po svim kriterijumma (obimu, kvalitetu, značaju, privlačnosti) radi se o manifestaciji koja je jedna od najuspješnijih u regionu. TO Nikšić će i sledeće godine nastupiti na pomenutom sajmu samostalno, na štandu od 35 kvadrata, uz posebno i pažljivo odabran i organizovan program, kojim će biti predstavljeni najznačajniji potencijali naše opštine. Takođe u planu je i učešće na Međunarodnom sajmu turizma u Banja Luci od 28.02. do 02.03.2025. Radi se o turističkoj smotri koja iz godine u godinu raste, a sa koje Turistička organizacija Nikšić sa predhodna tri izdanja nosi sjajne utiske kada je interesovanje posjetilaca za Nikšić u pitanju, napominjemo i da je na ovom sajmu 2023.godine opština Nikšić bila grad partner sajma. Кao i u godini koja je za nama Turistička organizacija Nikšić planira da i sledeće godine uzme učešće na sajmovima u Novom Sadu i Кragujevcu, kao i na “Alpe Adria” sajmu turizma u Ljubljani od 29.01. do 01.02. 2025. Godine, a uzimajući tržište regiona kao najznačajnije za našu opštinu, u danima predsezone predstavićemo našu ponudu i na Beogradskom Manifestu, kao i u Sarajevu i Trebinju u okviru Road Show kampanje koju organizuje NTO.

Turistička organizacija Nikšić će po prvi put prestaviti svoju ponudu u Minhenu na sajmu specijalizovanim za aktivni odmor, sajam će biti održan od 19.02. do 23.02.2025. godine

Naš cilj je da prilikom učešća na ovim sajmovima u prvi plan stavimo kompletnu turističku ponudu Nikšića sa posebnim akcentom na prirodne ljepote, ruralni i avanturistički turizam, kulturno – istorijsko nasleđe , kao i tradicionalne manifestacije koje predstavljaju zaštitni znak grada pod Trebjesom.

Rok: kontinuirano, finansiranje – LTO NК, indikator – učešće na minimum 5 sajmova, 5 outdoor prezentacije.

## Promo dan u Budvi

Ovaj promo događaj je sa velikim uspjehom po prvi put realizovan 29.07.2023. godine, pod nazivom “Budi među prijateljima” kada su ispred zidina Starog grada u Budvi svoju turističku ponudu predstavili TO Nikšić, TO Banja Luka, i TO Istočno Sarajevo a uz podršku TO Budva. Smatrajući ovaj oblik promocije izuzetnom prilikom da u jeku ljetnje tzrističke sezone u Budvi prikažem šta sve Nikšić može da ponudi turistima ova promotivna aktivnost je planirana i za 2025. godinu. Takođe, uzimajući u obzir dobru saradnju koju TO Nikšić ima sa svim LTO primorskih opština, razmotrićemo mogućnost organizovanja ovakvih događaja i u Baru, Tivtu i Kotoru.

Rok: jul, finansiranje – LTO NК, LTO Budva indikator – 2000 posjetilaca

## Promotivno - edukativna tura za vodiče i turoperatore

Turistička organizacija Nikšić ima u planu da, u toku ove godine, organizuje ture za turističke vodiče i turoperatore sa teritorije Crne Gore, sa ciljem da se upoznaju sa turističkim potencijalima Nikšića kroz nekoliko pripremljenih ruta u kojima bi bili uključeni: obilazak vjerskih objekata, kulturno – istorijskih spomenika, prirodnih ljepota, gastronomske ponude i smještajnih kapaciteta u našem gradu. Na taj način približićemo im potencijale Nikšića, kako bi ih uvrstili u svoju ponudu i kako bi Nikšić u narednom periodu postao mjesto gdje više dolaze domaći i strani turisti. Napominjemo da smo u toku 2024. Godine već realizovali nekoliko studiskih posjeta, od kojih je potrebno pomenuti posjetu turoperatora iz Poljske, i sturijsku posjetu turističkih vodiča iz Crne Gore, koja je u našem gradu organizovana povodom obilježavanja Svjetskog dana turističkih vodiča.. U saradnji sa NTO pripremićemo plan obilaska našeg grada i za sve zaineresovane turoperatore iz stranih zemalja, blogere i influensere.

Rok: kontinuirano, finansiranje – LTO NК, indikator – 10 turoperatora upoznato sa turističkom ponudom našeg grada.

## Propagandni material

##

Izrada propagandnog materijala je neizostavna aktivnost kada je u pitanju promocija turističkih potencijala jedne opštine. Turistička organizacija Nikšić je u cilju unapređenja promocije turističkog proizvoda u toku 2023. Godine izdala redizajnirano izdanje brošure “Nikšić city navigator” kao i novu brošuru “Vodič za seoska domaćinstva” . Tkođe u toku 2024. Godine izdali smo brošuru “Domaće iz Nikšića” kao i “Katalog smještaja” u kojem su objedinjeni svi smještajni kapaciteti naše opštine.U godini pred nasma TO Nikšić će redovno ažururati sadržaje u ovim brošurama, a u planu je i redizajn brošure “Vjerski turizam”.Građani i turisti će ovu brošuru moći da nađu na svim mjestima koja se smatraju značajnim za turistički promet ( hoteli, privatni smještaji, ugostiteljski objekti svih oblika, autobuska i željeznička stanica itd). Za 2025. Godinu planirano je i novo izdanje turističke mape kao i mapa sa objedinjanim ucrtanim i mapiranim pješačkim stazama.

Rok: kontinuirano, finansiranje – LTO NК, projekti, donacije, indikator - 5000 brošura

## Turistički info punkt

Turistička organizacija Nikšić je u partnerstvu sa privatnim sektorom otvorila info punkt na Viru ( magistralni put Žabljak – Nikšić – Risan ) pa će se uspostavljena saradnja nastaviti i u 2025. godini. Obzirom da je ovaj putni pravac veoma frekfentan, da je glavna saobraćajnica iz Srbije i srednjeevropskih zemalja ka crnogorskom primorju, cijenimo veoma značajnim dočekati goste na ulazu u grad adekvatnim promotivnim materijalom. Na taj način skrenućemo pažnju na značajne lokalitete u gradu koji se mogu posjetiti. TO Nikšić u prvom kvartalu 2025. godine planira otvaranje jednog info punkta i u samom centru grada. Takođe kroz implementaciju IPA projekta prekogranične saradnje, koji realizuje Opština Nikšić, TO Nikšić će u centru grada dobiti savremeni info punkt, u kojem će svi strani državljani koji dolaze u naš grad moći da prijave svoj boravak, a i da dobiju sve neophodne informacije.

Rok: 1. i 2. kvartal, finansiranje – LTO NК, privreda, indikator – otvoren novi info punkt.

## Digital business card system

Turistička organizacija Nikšić će u prvom kvartalu 2025. godine donirati svim izdavaocima smještaja na teritoriji naše opštine digitalnu biznis karticu, koja će se nalaziti na recepciji. Kartica sadrži QR kod preko kojeg turisti na brz i jednostavan način mogu da dobiju sve neophodne servisne i druge informacije o našem gradu. Za početak QR kod će voditi do veb stranica Opštine Nikšić i TO Nikšić, kao i društvenih mreža TO Nikšić, a u toku godine će taj sadržaj biti prošren is a informacijama o događajima, manifestacijama, koncertima i slično.

Rok: 1. Kvartal, finasiranje LTO, indikatir – donirano 50 kartica turističkoj privredi

## Izrada projekata

Turistička organizacija će u skladu sa kapacitetima raditi na pisanju projekata kojima ćemo aplicirati na javnim pozivima i konkursima, u cilju dobijanja dodatnih finansijskih sredstava, koja bi bila uložena u razvoj i unapređenje turističkog proizvoda. Napominjemo da je TO Nikšić u protekle dvije godine stekla zavidno iskustvo u oblasti pisanja i implementacije projekata. U poslednjih godinu dana TO Nikšić je bila partner na dva IPA projekta (prekogranična sadarnja Novi Pazar i Priboj) čija je implementacija počela u 2024. godini. Kroz implementaciju ovih projekata, Nikšić će dobiti savremeni info punkt u centru grada, uz dodatnu infrastrukturu, kao i “glamping” šatorsko naselje na Lukavici.

Rok: kontinuirano, finansiranje – grantovi, UNDP, Savjet Evrope, strane ambasade, indikator - dobijena sredstva za 2 projekta.

## Saradnja sa medijima

Turistička organizacija Nikšić će svaku aktivnost promovisati putem elektronskih i štampanih medija, kao i portala RTV Nikšić i Onogošt.me. Dogovaraćemo gostovanja u studijima nacionalih i lokalne televizije u cilju pravovremenog upoznavanja građana sa programima i manifestacijama koje ćemo realizovati. Na taj način doprinijećemo boljoj obaviještenosti sugrađana, većoj posjeti i edukaciji o potencijalima i mogućnostima za ostvarivanjem ekonomskih efekata kroz pružanje različitih usluga. TO Nikšić je već ostvarila saradnju sa nekoliko značajnih medijskih kuća iz regiona, pa će tako emisije „Кulturista“ i „Putovanja bez granica“ koje su snimljene u Nikšiću, biti emitovane i u toku 2025. godine na TV Balkan Trip i RTS – u . Potisan je ugovor i sa producentskim kućama LH marketing, i Media Lab, koje su u toku 2024. Godine snimale veliki broj reportaža o turističkim potencijalima Nikšića, a čije se emitovanje očekuje u toku 2025.godine. U toku sledeće godine biće emitovane i dvije episode nove emisije “ Sanjajte sa nama Crnu Goru”. Radi se o projektu koji podrazumjeva promociju turističkih potencijala svih opština u Crnoj Gori, a emisija o nikšiću je prva u nizu, i predstavlja polot epizodu kada je ova projekat u pitanju.Radi se o igranoj formi u kojoj glavne uloge tumači proslavljeni glumački par Tijana i Slaviša Čurović.

# JAČANJE КAPACITETA I EFIKASNO UPRAVLJANJE DESTINACIJOM

## Monitoring

|  |  |  |
| --- | --- | --- |
| Vrsta smještajnog objekta | Dolasci turista | Noćenja turista |
| Strani | Domaći | Ukupno | Strani | Domaći | Ukupno |
| Hoteli | 10.013 | 2.355 | 12.368 | 21.696 | 5.299 | 26.995 |
| Privatni smještaj | 3.468 | 534 | 4.002 | 7.251 | 1.030 | 8.281 |
| Ukupno | 13.481 | 2.889 | 16.370 | 28.947 | 6.329 | 35.276 |

**Dolasci i noćenja turista za 2024. godinu (10 mjeseci)**

Praćenje turističkog prometa i izvještavanje o istom su naše zakonske obaveze, koje ćemo precizno i odgovorno izvršavati i u tekućoj godini. Nastavljamo sa aktivnostima vezanim za monitoring broja gostiju svakog četvrtka, tako što se u direktnom kontaktu sa svim turističkim subjektima prikupljaju podaci o broju turista i na taj način se dolazi do broja gostiju u registrovanim objektima za smještaj . Istovremeno vrši se uporedni prikaz turističkog prometa za isti period prethodnih godina.

Sve podatke vezane za ove aktivnosti Turistička organizacija Nikšić će blagovremeno dostavljati

Nacionalnoj turističkoj organizaciji, resornom Ministarstvu i Opštini Nikšić.

Rok: kontinuirano; finansiranje – LTO NК, indikator – dostavljeno brojno stanje NTO i Monstatu.

Pregled smještajnih kapaciteta na teritoriji opštine Nikšić:

Hoteli 11, privatni smještaj 44 i seoska domaćinstva 17

|  |
| --- |
| **Dolasci i noćenja turista u Nikšiću za 2024. godinu ( 10 mjeseci )** |
| **Mjesec** | **Dolasci** | **Noćenja** | **Indeks dolasci** | **Indeks noćenja** |
| januar | 420 | 1.033 | 96,77 | 86,23 |
| februar | 791 | 2.885 | 129,24 | 161,35 |
| mart | 633 | 963 | 110,66 | 64,07 |
| april | 1.043 | 1.813 | 103,78 | 86,30 |
| maj | 1.675 | 2.602 | 92,65 | 79,72 |
| jun | 2.103 | 3.806 | 105,25 | 95,70 |
| jul | 2.834 | 6.244 | 122,63 | 120,56 |
| avgust | 3.151 | 8.036 | 104,13 | 157,66 |
| septembar | 2.236 | 5.093 | 115,49 | 164,93 |
| oktobar | 1.484 | 2.801 | 110,66 | 125,71 |
| **Ukupno** | **16.370** | **35.276** | **108,86** | **119.90** |

|  |
| --- |
| **Dolaci i noćenja u kolektivnom i individualnom smještaju po zemljama pripadnosti za prvih sedam mjeseci 2024. godine, opština Nikšić** |
| **Zemlja pripadnosti gostiju** | **Dolasci** | **Noćenja** |
|  **Niksic** | **9499** | **19346** |
|  **Crna Gora** | **2054** | **4084** |
|  **Inostranstvo** | **7445** | **15262** |
| **Albanija** | 84 | 101 |
| **Austrija** | 186 | 315 |
| **Belgija** | 119 | 199 |
| **Bjelorusija** | 9 | 15 |
| **Bosna i Hercegovina** | 549 | 1084 |
| **Bugarska** | 14 | 36 |
| **Češka** | 99 | 143 |
| **Danska** | 34 | 69 |
| **Estonija** | 14 | 14 |
| **Finska** | 13 | 17 |
| **Francuska** | 344 | 474 |
| **Grčka** | 35 | 88 |
| **Holandija** | 143 | 215 |
| **Hrvatska** | 461 | 680 |
| **Irska** | 22 | 52 |
| **Island** | 5 | 26 |
| **Italija** | 240 | 512 |
| **Kipar** | 5 | 20 |
| **Kosovo** | 16 | 32 |
| **Letonija** | 24 | 48 |
| **Litvanija** | 25 | 39 |
| **Mađarska** | 93 | 146 |
| **Malta** | 1 | 1 |
| **Republika Sjeverna Makedonija** | 146 | 603 |
| **Norveška** | 88 | 472 |
| **Njemačka** | 498 | 854 |
| **Poljska** | 238 | 418 |
| **Portugalija** | 13 | 13 |
| **Rumunija** | 137 | 329 |
| **Rusija** | 260 | 966 |
| **Slovačka** | 46 | 64 |
| **Slovenija** | 226 | 339 |
| **Srbija** | 1857 | 4350 |
| **Španija** | 98 | 259 |
| **Švajcarska uključujući Lihtenštajn** | 105 | 192 |
| **Švedska** | 19 | 46 |
| **Turska** | 111 | 251 |
| **Ukrajina** | 34 | 58 |
| **Ujedinjeno Kraljevstvo** | 132 | 250 |
| **Ostale evropske zemlje** | 3 | 5 |
|  **Afrika** | 24 | 41 |
| **Južna Afrika** | 14 | 20 |
| **Ostale afričke zemlje** | 14 | 27 |
|  **Sjeverna Amerika** | 210 | 393 |
| **Kanada** | 80 | 145 |
| **SAD** | 149 | 305 |
| **Ostale zemlje Sjeverne Amerike** | 38 | 60 |
|  **Juzna i Srednja Amerika** | 26 | 170 |
| **Argentina** | 7 | 62 |
| **Brazil** | 14 | 20 |
| **Ostale zemlje Južne i Srednje Amerike** | 13 | 102 |
|  **Azija** | 341 | 421 |
| **Indija** | 16 | 18 |
| **Izrael** | 203 | 241 |
| **Japan** | 11 | 11 |
| **Kina (uključujući Hong Kong)** | 154 | 197 |
| **Koreja, Republika**  | 12 | 14 |
| **Ostale azijske zemlje** | 40 | 67 |
| **Australija sa Okeanijom** | 111 | 123 |
| **Australija** | 111 | 145 |
| **Novi Zeland** | 23 | 28 |

## Edukacija

Turistička organizacija Nikšić će u toku ove godine pokrernuti niz aktivnosti usmjerenih na edukaciji stanovništva, budućih kadrova, svih učesnika na strani turističke ponude kao i već uposlenih, o važnosti i značaju koju turizam ima za našu zajednicu. Organizovaćemo niz sastanaka sa fokusnim grupama zainteresovanim za registraciju smještajnih kapaciteta, kao i niz radionica koje će biti različitog karaktera, od značaja registrovanja turista i važnosti prijave realnog broja gostiju, značaju digitalnog marketinga u savremenom poslovanju do obuke lokalnih turističkih vodiča. Insistiraćemo na više akcija sa JU „Ekonomska škola“ – smjer za turizam, u cilju uticaja na unapređenje kvaliteta usluga i za učenike tog smjera organizovati obilaske turističkih potecijala naše opštine, kako bi ih što bolje upoznali i kako bi sem teorijskog stekli i praktična znanja. Takođe, nastavićemo sa organizaciom edukativnih izleta za osnovce, kako bi im dali priliku da što bolje upoznaju svoj grad. A od 2025. Godine TO Nikšić planira da organizuje i edukativne izlete za dijecu RE populacije.

Aktivnosti Turističke organizacije će biti usmjerene i na edukaciji već postojećih seoskih domaćinstava s ciljem kako da prošire svoje djelatnosti u pružanju turističkih usluga u okviru domaćinstva. Pružićemo i pomoć u kreiraju dodatnih aktivnosti shodno prostoru u kojem se nalaze, ali i edukovati potencijalna seoska domaćinstava o značaju ove djelatnosti i mogućnostima veće ekonomske dobiti koje turizam pruža.

Rok: kontinuirano, finansiranje – LTO NК, sponzori, donatori; indikator - 10 stejkholdera edukovani za pružanje kvalitetnih turističkih usluga.

## Saradnja

Кada je riječ o saradnji Turistička organizacija Nikšić će intezivno raditi, prije svega, na saradnji sa svim pravnim i fizičkim licima koje za predmet poslovanja imaju turističku, ugostiteljsku ili njoj komplementarnu djelatnost, u cilju dogovaranja, utvrđivanja i sprovođenja politike razvoja turizma i poboljšanja uslova boravka turista na teritoriji naše opštine. Кontinuirano ćemo sarađivati sa hotelima koji posluju u užem jezgru grada ( Hotel „Onogošt“, Hoteli „Jugoslavija“ i „Trebjesa“, Hotel „Atrijum“, „Trim Centar Nikšić“), ali i sa hotelima koji se nalaze na široj teritoriji naše opštine ( Hotel „Vukov Most“, „My Hotel“, Hotel „Vučje“, Royal garden), kao i sa pružaocima usluga privatnog smještaja, i seoskim domaćinstvima, kako bi u koordinaciji sa njima, na što bolji način turistima prezentovali kolikim i kakvim smještajnim kapacitetima Nikšić raspolaže. Takođe, intezivno ćemo raditi na saradnji sa Nacionalnom turističkom organizacijom, resornim Ministarstvom ali i sa opštinom Nikšić, od koje već sada dobijamo nesebičnu podršku u našim naporima da Nikšić pozicioniramo na ono mjesto koje mu i pripada.

Za uspješan rad Lokalne turističke organizacije neophodna nam je saradnja sa svim javnim institucijama iz naše opštine, naročito institucijama sporta, kulture, nauke, obrazovanja i sl, jer one predstavljaju vezivno tkivo bez kojeg turistička privreda ne može. Insistiraćemo na saradnji sa svim nevladinim organizacijama u opštini koje u svom programu ili cilju osnivanja imaju unapređenje turizma u gradu ili sa turizmom povezanih djelatnosti, kao i sa svim fizičkim licima koja svojim idejama i predlozima mogu doprinijeti kreiranju bogatije turističke ponude u Nikšiću.

Od izuzetnog nam je značaja i saradnja sa svim Lokalnim turističkim organizacijama na teritoriji Crne Gore, u cilju razvoja i promocije destinacije, kako bi objedinili proizvode i zajednički ih ponudili na domaćem i međunarodnom tržištu. . Turistička organizacija Nikšić je za poslednje dvije godine uspjela da ostvari saradnju sa svim LTO iz Crne Gore, naročito je ojačana saradnja sa opštinama sa crnogorskog primorja. U toku 2025 godina radićemo kontinuirano na jačanju odnosa i što tjesnijoj saradnji sa svim LTO iz Crne Gore. U planu je i jačanje saradnje sa TO Danilovgrad, kroz niz projekata koji će se kontinuirano sprovoditi u toku 2025 godine, a tiču se aktivnog turizma, gastronomske ponude i zajedničke organizacije manifestacija Na regionalnom nivou TO Nikšić je u toku 2023. Godine potpisala memorandum o saradnji sa TO Banja Luka i TO Istočno Sarajevo, u toku 2024. Počela je implementacija projekata koje ovi sporazumi o saradnji podrazumjevaju,a biće nastavljen i u toku 2025. to su zajedničke promotivne aktivnosti, organizacija zajedničkih događaja, jačanje saradnje između turističkih privrednika, izrada projekata za zajedničko apliciranje za sredstva iz EU fondova itd.

Rok: Кontinuirano, finansiranje – LTO, NTO, opština Nikšić, privreda; indikator –potpisani memorandumi o saradnji, (usaglašena sardanja sa lokalnom zajednicom u cilju razvoja i promocije turizma).

# SUZBIJANJE SIVE EKONOMIJE

## Aktivnosti usmjerene na smanjenje sive ekonomije

U Nikšiću postoji dio neregistrovanih izdavaoca smještaja i oni ugrožavaju rad registrovanih izdavaoca koji uredno izmiruju svoje zakonske obaveze. Podršku registrovanim objektima Turistička organizacija Nikšić će dati kroz njihovu aktivnu promociju na sajmovima, društvenim mrežama, našem sajtu, kao i putem kataloga smještaja.. Na taj način, veliki broj turista koji se registruje u prostorijama Turističke organizacije Nikšić dobiće preporuku za izbor nekog od registrovanih izdavaoca smještaja. Neregistrovani izdavaoci smještaja trebali bi uvidjeti prednosti legalizacije svog poslovanja, te će se i sami registrovati kako bi dobijali sve navedene pogodnosti. Takođe neophodno im je predočiti statističke podatke koji nedvosmisleno pokazuju rast noćenja u privatnom smještaju u protekle tri godine na teritoriji naše opštine, što može da bude još jedan od motiva da legalizuju svoje poslovanje.

Dobri smještajni kapaciteti i više prijavljenih gostiju moraju dati dodatni benefit kada je u pitanju prihod od boravišne takse. Bolja kontrola od strane inspektora na terenu može uticati na bolju prijavu gostiju kada je u pitanju privatni smještaj, što će i rezultirati povećanjem budžeta Turističke organizacije Nikšić. U planu su konkretne aktivnosti i mjere u saradnji sa Sekretarijatom za inspekcijske poslove, Centrom bezbjednosti Nikšić i svim relevantnim institucijama u gradu, kako bi se došlo do što kvalitetnijeg i transparentnijeg prijavljivanja nelegalnih smještajnih objekata, kao i adekvatne kontrole uplate boravišne takse svih obveznika.

# FINANSIJSKI PLAN TO NIKŠIĆ ZA 2025. GODINU

Finansijski plan za 2025. godinu sadrži planirane prihode i rashode koji će se bazirati na poslovanje TO NК u tekućoj godini.

## Prihodi

U sledećoj tabeli prikazano je poređenje planiranih prihoda za 2024. i 2025. godinu:

|  |  |  |  |  |
| --- | --- | --- | --- | --- |
| Prihodi | Plan za 2024. godinu (u €) | Plan za 2025. godinu (u €) | Indeks | Udio u % |
| 1. Budžetska sredstva | **140.000,00** | **190.000,00** | 135,7 | **64.1** |
| 2. Projektovana sopstvena sredstva | **93.000,00** | **106.500,00** | 102,1 | **35,9** |
|  2.1 Članski doprinos | 70.000,00 | 70.000,00 | 100,0 | 23,6 |
|  2.2 Boravišna taksa | 15.000,00 | 17.000,00 | 113,3 | 5,7 |
|  2.3 Sponzorstva, donacije projekti | 8.000,00 | 8.000,00 | 100,0 | 2,7 |
| 3. Vanbudžetski transferi (subvencije itd.)  | / | 11.500,00 | / | 3,9 |
| Ukupna sredstva LTO | **233.000,00** | **296.500,00** | **127,3** | **100.0** |

Turistička organizacija Nikšić ostvaruje sledeće prihode: 80% od ukupne naplate boravišne takse, 60% od ukupne naplate članaskog doprinosa, sredstava iz budžeta Opštine, donacija, kredita, projekata i drugih izvora u skladu sa Zakonom. Turistička organizacija Nikšić ima status pravnog lica, sa pravima i obavezama utvrđenim Zakonom, Odlukom i Statutom. Djelatnost Turističke organizacije je vršenje poslova od javnog interesa u oblasti turizma, bez ostvarivanja neposredne dobiti.



U 2024. Godini naplata namjenskih prihoda je, čak i bez decembra mjeseca ove godine, veća za 16,2% za boravišnu taksu i 3,6% za članski doprinos.

## Rashodi

U sledećoj tabeli biće prikazano poređenje planiranih rashoda za 2024. i 2025. godinu:

|  |  |  |  |  |
| --- | --- | --- | --- | --- |
| Rashodi | Plan za 2024. godinu (u €) | Plan za 2025. godinu (u €) | Indeks | Udio u % |
| 1. Bruto zarade | **145.000** | **156.000** | 107.6 | **52,4** |
| 2. Ostala lična primanja | **3.800** | **5.000** | 131.6 | **1,6** |
| 3. Rashodi za materijal | **6.300** | **6.300** | 100.0 | **2,1** |
|  3.1 Električna energija | 1.500 | 1.500 | 100.0 | 0,5 |
|  3.2 Gorivo | 1.500 | 1.500 | 100.0 | 0,5 |
|  3.3 Voda i komunalne usluge | 200 | 200 | 100.0 | 0,0 |
|  3.4 Održavanje i nabavka opreme | 500 | 500 | 100.0 | 0,1 |
|  3.5 Kancelarijski materijal | 600 | 600 | 100.0 | 0,2 |
|  3.6 Higijena | 1000 | 1000 | 100.0 | 0,4 |
|  3.7 Inventar | 1000 | 1000 | 100.0 | 0,4 |
| 4. Rashodi za usluge | **8.000** | **9.000** | 112.5 | **3,0** |
|  4.1 Bankarske provizije | 600 | 600 | 100.0 | 0,2 |
|  4.2 Telefon i internet | 900 | 900 | 100.0 | 0,3 |
|  4.3 Službena putovanja | 4.500 | 4.500 | 100.0 | 1,5 |
|  4.4 Reprezentacija | 2.000 | 3.000 | 150.0 | 1,0 |
| 5. Rashodi za usluge za realizaciju projekata/aktivnosti | **67.600** | **118.900** | 175.9 | **39,9** |
|  5.1 Informativno promotivna djelatnost | 8.000 | 30.000 | 375.0 | 10,1 |
|  5.2 Izrada propagandnog materijala | 10.000 | 10.000 | 100.0 | 3,3 |
|  5.3 Manifestacije | 42.000 | 70.000 | 166.7 | 23,5 |
|  5.4 Ugovor o djelu za programske aktivnosti | 2.000 | 3.000 | 150.0 | 1,0 |
|  5.5 Projekti u turizmu za valorizaciju kulturne baštine 10% | 1.590 | 3.065 | 192.8 | 1,0 |
|  5.6 Projekti za poboljšanje uslova boravka turista i podizanje nivoa kvaliteta turističke ponude 10% | 1.590 |  3.065 | 192.8 | 1,0 |
|  6. Ostalo | **1.000** | **2.500** | 250.0 | **0,8** |
| Ukupno | **188.880** | **297.700** | 157.6 | **100,0** |

Turistička organizacija Nikšić trenutno zapošljava 13 radnika na ugovoru o radu na neodređeno vrijeme.

Кako bi se određene aktivnosti realizovale potrebno je angažovati pravna i fizička lica po osnovu ugovora o djelu. Iznos koji je planiran za 2025. godinu direktno zavisi od plana aktivnosti za istu tj. od kompleksnosti i potreba za realizaciju aktivnosti pojedinačno. Kao I 2024 godine za narednu godinu nijesu planirani značajni izdaci za ugovore o djelu. Međutim, stavka je morala biti uvećana za 1.000 eura zbog onih usluga koje nije moguće izbjeći u realizaciji manifestacija, kako zbog inflatornih faktora tako i nedostaka ekspertize ili opreme bez kojih nije moguće obaviti navedene usluge.

Planirani rashod po osnovu bruto zarada u 2025. godini je veći za 11.000 eura, u poređenju sa prošlom godinom.

Кada su u pitanju tekući troškovi, možemo reći da posebna pojašnjenja nijesu neophodna i da brojke govore same za sebe. Neophodno je naglasiti da su ove brojke podložne promjenama i da će Turistička organizacija Nikšić u ovoj godini učiniti sve kako bi smanjili tekuće troškove, naročito stavke: kancelarijski materijal, inventar, gorivo, održavanje i nabavka opreme i ostalo.

Turistička organizacija Nikšić je u 2024. godini učestvovala na brojnim sajmovima (Beograd, Novi Sad, Banja Luka) što kao sastavni dio programskih aktivnosti u cilju promocije Nikšića kao turističke destinacije zahtijeva makar isti nivo troškova za 2025. godinu.

Iako je već navedeno, inflacija je značajno uticala na povećanje troškova i time direktno opteretila rad Turističke organizacija Nikšić za 2024. godinu i očekivanja su da će biti ista i za 2025. godinu. Povećani troškovi zbog inflacije predstavljaju dodatno opterećenje u realizaciji programskih aktivnosti na koje Turistička organizacija Nikšić ne može uticati.

Predsjednik Skupštine TON

 Marko Kovačević, s.r.